چین و تاجیکستان از تشکیل حکومت فراگیر در افغانستان حمایت کردند

همزمان با سفر شی جینپینگ رئیس جمهوری چین به تاجیکستان، سران دو کشور از تشکیل یک حکومت فراگیر در افغانستان با مشارکت همه اقوام و گروه ها اعلام حمایت کردند.

کد خبر: ۷۱۶۴۲۷

تاریخ: ۱۶ تير ۱۴۰۳ - ۱۱:۳۲

به گزارش ایران اکونومیست به نقل از رسانه های حوزه آسیا، پس از ملاقات شی جینپینگ و امامعلی رحمان روسای جمهوری چین و تاجیکستان در دوشنبه، دو کشور باصدور یک بیانیه مشترک، از ایجاد حکومت فراگیر با حضور نمایندگان تمامی گروه‌های قومی، مذهبی و سیاسی در افغانستان حمایت کردند.

بر اساسا این بیانیه مشترک، سران دو کشور بار دیگر تاکید کردند که افغانستان مستقل، بی‌طرف، متحد، فراگیر و صلح‌آمیز که عاری از تروریسم، جنگ و مواد مخدر باشد و در صلح و هماهنگی با همسایگان خود زندگی کند، در راستای منافع مشترک مردم افغانستان و همه کشورهای منطقه خواهد بود.

سران دو کشور چین و قزاقستان یک روز قبل از ملاقات در دوشنبه، در اجلاس سران سازمان همکاری شانگهای در قزاقستان نیز حضور داشتند.

سران سازمان شانگهای پس‌از برگزاری اجلاس در آستانه در بیانیه مشترک بر تشکیل حکومت فراگیر در افغانستان پافشاری کردند.

کشورهای منطقه همزمان با تعامل با حکومت سرپرست طالبان، خواسته خود را برای تشکیل دولت فراگیر و رعایت حقوق بشر در افغانستان تکرار کرده‌اند.